Puindino

Puindino (en castellano El Puindino) ye un pueyo situau en a muga entre os municipios de Samianigo y Candarenas, entre as localidaz de Latrás y Latre. Tien 1.311 metros d'altaria.

Historia
En a suya cima i hai restas d'una posición d'a Guerra Civil Espanyola perteneixient a os sublevaus y que se fació servir en a esfensa de Samianigo. Estió en o mes de setiembre de 1937 cuan s'organizó en a redolada d'o lugars de Latre y Aquilué un nuclio defensivo pa mirar que os republicanos no i arribasen dica Candarenas. Dende o pueyo os sublevaus controlaban amás o lugar de Latrás, a on se trobaba a 72 brigada mixta republicana.

Se i pueden trobar encara dos niedos cerculars de piedra ixeca y cimento en a cota 840. A posición principal yera situada en a cota 1.037, a on se pueden veyer encara dibuixos de trinchera y barraches de piedra ixeca. En a cota 744 trobamos mas barraches de piedra ixeca y niedos de tirador orientaus enta o río Galligo y cubrindo tamién a vía ferria entre Uesca y Chaca

Vinclos externos
  En Mendikat.net
  Alto Gállego. Memoria democrática de Aragón

Categoría:Montanyas d'a depresión meya intrapirenenca
Categoría:Montanyas d'a provincia de Uesca
Categoría:Montanyas de Samianigo
Categoría:Montanyas de Candarenas
Categoría:Montanyas d'o Prepireneu aragonés
Categoría:Montanyas de l'Alto Galligo